รายงานของผู้สอบบัญชี เสนอ สมาชิกกองทุนบำเหน็จบำนาญข้าราชการ
รายงานของผู้สอบบัญชี 
รายงานของผู้สอบบัญชี[๑]
 

เสนอ
สมาชิกกองทุนบำเหน็จบำนาญข้าราชการ
สำนักงานการตรวจเงินแผ่นดินได้ตรวจสอบงบแสดงฐานะการเงินรวมและงบแสดงฐานะการเงินเฉพาะกองทุน
ณ วันที่ ๓๑ ธันวาคม ๒๕๕๔ และ ๒๕๕๓
งบรายได้ค่าใช้จ่ายรวมและงบรายได้ค่าใช้จ่ายเฉพาะกองทุนงบแสดงการเปลี่ยนแปลงสินทรัพย์สุทธิรวมและงบแสดงการเปลี่ยนแปลงสินทรัพย์สุทธิเฉพาะกองทุน
และงบกระแสเงินสดรวมและงบกระแสเงินสดเฉพาะกองทุน
สำหรับปีสิ้นสุดวันเดียวกันของแต่ละปี
ของกองทุนบำเหน็จบำนาญข้าราชการและบริษัทย่อย
และของเฉพาะกองทุนบำเหน็จบำนาญข้าราชการ ตามลำดับซึ่งผู้บริหารของกองทุนเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ส่วนสำนักงานการตรวจเงินแผ่นดินเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของสำนักงานการตรวจเงินแผ่นดิน
สำนักงานการตรวจเงินแผ่นดินมิได้ตรวจสอบงบการเงินของบริษัทย่อยบางกิจการซึ่งรวมอยู่ในงบการเงินรวม
โดยงบการเงินของบริษัทย่อยดังกล่าวแสดงยอดรวมสินทรัพย์
หนี้สินรายได้และค่าใช้จ่ายงวดปี ๒๕๕๔ จำนวน ๘,๒๓๒.๒๙ ล้านบาท ๒๓๐.๕๑
ล้านบาท ๗.๒๔ ล้านบาทและ ๔๖๘.๐๕ ล้านบาท ตามลำดับและงวดปี ๒๕๕๓ จำนวน ๓๔,๐๖๗.๙๐ ล้านบาท ๓๑๓.๕๗ ล้านบาท ๑,๐๘๑.๗๐ ล้านบาทและ
๕๔๔.๘๖ ล้านบาท ตามลำดับ งบการเงินของบริษัทย่อยดังกล่าวตรวจสอบโดยผู้สอบบัญชีอื่น
โดยสำนักงานการตรวจเงินแผ่นดินได้รับรายงานของผู้สอบบัญชีนั้นและความเห็นของสำนักงานการตรวจเงินแผ่นดินในส่วนที่เกี่ยวข้องกับจำนวนเงินของรายการต่าง
ๆ
ของบริษัทย่อยดังกล่าวซึ่งรวมอยู่ในงบการเงินรวมได้ถือตามรายงานของผู้สอบบัญชีอื่นนั้น
สำนักงานการตรวจเงินแผ่นดินได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้สำนักงานการตรวจเงินแผ่นดินต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผล
ว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและเปิดเผยข้อมูลในงบการเงิน
การประเมินความเหมาะสมของหลักการบัญชีที่กองทุนใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
สำนักงานการตรวจเงินแผ่นดินเชื่อว่า
การตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของสำนักงานการตรวจเงินแผ่นดิน
จากผลการตรวจสอบของสำนักงานการตรวจเงินแผ่นดินและรายงานของผู้สอบบัญชีอื่น
สำนักงานการตรวจเงินแผ่นดินเห็นว่างบการเงินรวมและงบการเงินเฉพาะกองทุนข้างต้นนี้แสดงฐานะการเงินรวมและฐานะการเงินเฉพาะกองทุน
ณ วันที่ ๓๑ ธันวาคม ๒๕๕๔ และ ๒๕๕๓
ผลการดำเนินงานรวมและผลการดำเนินงานเฉพาะกองทุนและกระแสเงินสดรวมและกระแสเงินสดเฉพาะกองทุนสำหรับปีสิ้นสุดวันเดียวกันของแต่ละปีของกองทุนบำเหน็จบำนาญข้าราชการและบริษัทย่อย
และของเฉพาะกองทุนบำเหน็จบำนาญข้าราชการ โดยถูกต้องตามที่ควรในสาระสำคัญตามหลักการบัญชีที่รับรองทั่วไป


รุ่งนภา
เจริญคุณวิวัฏ
ผู้อำนวยการสำนัก
มนัสนันท์
ปราบศากุน
ผู้อำนวยการกลุ่ม
[เอกสารแนบท้าย]

๑. งบแสดงฐานะการเงินรวมและงบแสดงฐานะการเงินเฉพาะกองทุน ณ วันที่ ๓๑
ธันวาคม ๒๕๕๔ และ ๒๕๕๓ งบรายได้ค่าใช้จ่ายรวมและงบรายได้ค่าใช้จ่ายเฉพาะกองทุนงบแสดงการเปลี่ยนแปลงสินทรัพย์สุทธิรวมและงบแสดงการเปลี่ยนแปลงสินทรัพย์สุทธิเฉพาะกองทุน
และงบกระแสเงินสดรวมและงบกระแสเงินสดเฉพาะกองทุน
สำหรับปีสิ้นสุดวันเดียวกันของแต่ละปี
ของกองทุนบำเหน็จบำนาญข้าราชการและบริษัทย่อย และของเฉพาะกองทุนบำเหน็จบำนาญข้าราชการ

(ดูข้อมูลจากภาพกฎหมาย)











โชติกานต์/ผู้จัดทำ
๑๘ มกราคม ๒๕๕๖

เอกฤทธิ์/ผู้ตรวจ
๑๘ มกราคม ๒๕๕๖


















































[๑] ราชกิจจานุเบกษา
เล่ม ๑๒๙/ตอนที่ ๑๔๘ ง/หน้า ๔/๒๗ ธันวาคม ๒๕๕๕